El «Ramat de foc» ja es troba al Paratge natural Parpalló-Borrell
10 abril 2024

## El «Ramat de foc» ja es troba al Paratge natural Parpalló-Borrell10 abril 2024Última actualització: 10 abril 2024

![](../gestion/img/efcfcb9f5a683b3993efe7a808afc01179a85aacde7923c01c032021910b497e.jpeg)  
  

Més de 240 cabres i algunes ovelles ja pasturen al Paratge Natural Municipal Parpalló-Borrell, segons va informar ahir el director general de Medi Natural, Daniel Muñoz, qui va acompanyar el pastor i els animals des de la seua eixida de Llutxent fins arribar a Gandia, passant pel terme de Barx.

_«Durant els dos mesos pròxims estaran al paratge on pasturaran per camins i faixes tallafocs (fetes prèviament pel nostre departament dins dels treballs forestal que venim realitzant), per tal de controlar el creixement de la vegetació»_.

Cal recordar, que la iniciativa **“Ramat de foc”** pretén reintroduir la ramaderia tradicional com a eina de gestió forestal i prevenció d’incendis en un espai de gran valor ambiental, el paratge Natural del Parpalló-Borrell, arran de l’incendi de Llutxent de 2018. Un projecte pilot de l’àrea de Medi Ambient, Sostenibilitat i Emergència climàtica “_molt innovador, referent per a molts ajuntaments, però que té moltes difultats i per això ha sigut un èxit aconseguir posar-lo en marxa”_, ha conclòs Muñoz.